Luigi Varese

Luigi Varese, di u so veru nome Ignazio Giuseppe Maria Luigi Varese è chjamatu ancu in francese Ignace-Louis Varese hè un pittore è scultore corsu natu in Bastia u 25 di marzu di u 1797 è mortu l'8 marzu di u 1852 in Bastia.

 Biografia 
Luigi Varese hè esciutu da una famiglia di sgiò bastiacci, chì stavanu in u quartieru di San Ghjisè. Sapemu ch'ellu facia parte d'una cunfraterna, quella di a Misericordia (l'attuale cinema Le Studio)Michel-Edouard Nigaglioni, Encyclopédie chronologique illustrée des peintres, dessinateurs et graveurs, actifs en Corse : des origines à la fin du XIXe siècle, ed. Alain Piazzola, 2012.

Cum'è tutti l'artisti corsi di st'epica và à fà i so studii in Italiahttps://musee.bastia.corsica/acquisition/portrait-de-jeune-femme/.

In u 1829 crea una scola municipale di dissegnu in Bastia. Era una scola gratisi, chì dava corsi a sera per l'operai, bancalari o muradori chì si vulianu perfezziunà. Si marita cun Anna Maria Orsini è averanu un figliolu, chjamatu Ange, chì serà anch'ellu pittore.

In u 1838 hè numatu à u cullegiu di Corti.

 Opere 
miniatura|Luigi Varese, Intercessione di San Carlu Borromeo cù a Vergine è u bambinu pè i poveri è l'infermi
Pittore rinumatu in Corsica, Luigi Varese ci hà lasciatu bellissime opere :

In a catedrale Santa Maria di Bastia si trova un grande guatru, chjamatu Intercessione di San Carlo Borromeo cù a Vergine è u bambinu pè i poveri è l'infermi.

Luigi Varese era dinù scultore ch'ellu hà amparatu cù u grande artistu fiurentinu Lorenzo Bartolini (chì hà fattu a statua di Napuleone chì si trova in Bastia). Hè ellu chì hà fattu u bustu di Pasquale Paoli chì si trova in a cità di L'Isula Rossa.

Varese duvia fà a scultura in bronzu chì si trova oghje Piazza Paoli, in Corti. Ma hè u scultore Vital-Dubray chì hè statu sceltu. Si dice chì l'affare l'hà cuntrariatu assai è ch'ellu hè forse quessa chì l'hà tombu. Un mudellu in ghjessu di a statua prevista in Corti si truvava in l'entrata di u teatru di Bastia. Ma hè stata distrutta durante i bumbardamenti di Bastia in u 1943.

Parechje di e so opere si ponu vede à u Museu di Bastia :

 Portrait du duc d'Orléans
 Le bandit corse
 Portrait de Pascal Paoli
 Portrait du juge Salvator Viale
 Portrait de jeune femme

U museu Pasquale Paoli di Merusaglia cunserva un'altra di e so opere : La rencontre de Pascal Paoli et de Napoléon Bonaparte au couvent de Morosaglia, chì saria forse una prima prova fatta per diventà un'opera più grande.

 Note 

Categoria:Pittore
Categoria:Biugrafia